कमर तोड़ने वाला है फ्यूल चार्ज : सागवान
भिवानी | पूर्वसहकारिता एवं आवास मंत्री सतपाल सांगवान ने कहा कि खट्टर सरकार द्वारा बिजली उपभोक्ताओं पर आज तक सबसे ज्यादा फ्यूल सरचार्ज लगाकर आम आदमी की कमर तोड़ने का काम किया है।
उन्होंने कहा कि प्रदेश सरकार द्वारा बिजली के दाम बढ़ाकर किसान व्यापारी विरोधी होने का प्रमाण दिया है। सरकार लगातार महंगी बिजली देकर प्रदेश की जनता पर और बोझ डाल रही है। प्रेस को जारी बयान में उन्होंने कहा कि राज्य सरकार के एक साल के शासनकाल में पांच बार बिजली की दर बढ़ाई जा चुकी है।
उन्होंने कहा कि केन्द्र प्रदेश सरकार ने अपने शासन काल के दौरान डीजल, पेट्रोल, रसोई गैस के दामों में बार-बार वृद्धि करके किसानों पर लगातार महंगाई की मार पड़ती जा रही है। पूर्व मंत्री ने कहा कि सरकार ने फ्यूल चार्ज बढोतरी वापस नहीं ली तो कांग्रेस कार्यकर्ता आंदोलन करने पर मजबूर होंगे।
hin_Deva hin_Deva hin_Deva hin_Deva